# name
Intrusions de pols sahariana a la costa mediterrània occidental

# metadata.dc.description[].value
Màster de Meteorologia, Facultat de Física, Universitat de Barcelona. Curs: 2022-2023. Tutora: Yolanda Sola Salvatierra

# metadata.dc.description.abstract[].value
La costa mediterrània occidental és una zona important per estudiar les propietats òptiques en columna dels aerosols provinents d’Àfrica que alteren la qualitat de l’aire. En el present treball, aquests episodis s’han escollit a partir de l’anàlisi en clústers de les retrotrajectòries del model HYSPLIT a una altura de 3 km. Dels dies seleccionats s’ha analitzat l’espessor òptica dels aerosols (AOD) i l’exponent d’Angström (α) i l’albedo de dispersió simple (SSA) a diferents longituds d’ona a Granada, Burjassot, Barcelona i l’Alta Provença. Les característiques esperables per intrusions de pols mineral s’han apreciat amb més claredat durant l’estiu i la tardor i per les estacions més properes a la regió font. En els episodis més intensos s’observen valors d’AOD elevats i d’α baixos, així com un creixement de l’SSA amb la longitud d’ona. En canvi, l’hivern ha estat l’època de l’any que més ha diferit en aquest comportament a causa de la crema de biomassa per  calefacció que genera aerosols de diferents característiques i a les situacions d’estancament típiques durant
aquests mesos. Les estacions més allunyades de la regió font també han mostrat valors més diferents
degut a la mescla amb altres tipus d’aerosols produïda durant el seu transport a llarga distància.
Finalment, no s’han detectat diferències significatives en les propietats de la pols mineral segons la regió d’origen al nord d’Àfrica

# metadata.dc.title[].value
Intrusions de pols sahariana a la costa mediterrània occidental